| *Chamaeleo*Rango fósil: mioceno temperán - actualidade(16,9 - 0 Millóns de anos) |
| --- |
| Camaleón común (*Chamaeleo chamaeleon*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Superclase: | Tetrapoda |
| Clase: | Sauropsida |
| Orde: | Squamata |
| Suborde: | Lacertilia |
| Infraorde: | Iguania |
| Familia: | Chamaeleonidae |
| Subfamilia: | Chamaeleoninae |
| Xénero: | ***Chamaeleo***Laurenti, 1768 |

 |
| Especie tipo |
| ***Chamaeleo parisiensium***Laurenti, 1768 |
| Especies |
| *Véxase o texto* |
| Sinonimia |
| *Véxase o texto* |

***Chamaeleo*** é un xénero de réptiles da orde dos escamosos, suborde dos lacertilios e infraorde dos iguanios, o tipo da familia dos camaleónidos e da subfamilia dos camaleoninos.

O xénero comprende numerosas especies, a maioría delas distrubídas na África subsahariana, pero algunhas tamén están presentes no norte de África, no sur de Europa e no sur de Asia oriental, até a India e Sri Lanka.

Taxonomía
---------

### Descrición

O xénero foi descrito en 1768 polo médico​ e naturalista austríaco Josephus Nicolaus Laurenti, na súa obra *Specimen Medicum, Exhibens Synopsin Reptilium Emendatam cum Experimentis circa Venena*, sobre a función do veleno nos réptiles e anfibios. Neste importante libro sobre herpetoloxía definiu trinta xéneros de réptiles, mentres que na 10ª edición do *Systema Naturae*, de Linnaeus, publicada en 1758, definíanse só dez xéneros.

### Etimoloxía

O nome científico *Chamaeleo* deriva do latín *chămaelĕōn*, tirado do grego antigo χαμαιλέων *chamailéōn*, voz formada polos elementos χαμαί *chamaí*, "en terra", "polo chan", e λέων *léōv*, "león". Literalmente: "león da terra".

### Controversias taxonómicas

*Artigo principal**:* Camaleón.
*Chamaeleo* é o xénero tipo da familia dos camaleónidos e da subfamilia dos camaleoninos. Moitos xéneros desta subfamilia (*Bradypodion*, *Calumma*, *Furcifer*, *Kinyongia*, *Nadzikambia* e *Trioceros*) estiveron no pasado incluídos en *Chamaleo*, pero agora considéranse xéneros distintos.

### Sinónimos

Ademais de polo nome actualmente válido, o xénero coñeceuse tamén polos sinónimos:

* *Phumanola* Gray, 1864
* *Calyptosaura* Gray, 1864
* *Erizia* Gray, 1864

### Clasificación

Na actualidade reoñécense no xénero as 14 especies seguintes:

* *Chamaeleo africanus* Laurenti, 1768
* *Chamaeleo anchietae* Bocage, 1872
* *Chamaeleo arabicus* Matschie, 1893
* *Chamaeleo calcaricarens* Böhme, 1985
* *Chamaeleo calyptratus*  A. M. C. Duméril & A. H. A. Duméril, 1851
* *Chamaeleo chamaeleon* (Linnaeus, 1758)
* *Chamaeleo dilepis* Leach, 1819
* *Chamaeleo gracilis* Hallowell, 1842
* *Chamaeleo laevigatus* Gray, 1863
* *Chamaeleo monachus* Gray, 1865
* *Chamaeleo namaquensis* A. Smith, 1831
* *Chamaeleo necasi* Ullenbruch, Krause & Böhme, 2007
* *Chamaeleo senegalensis* Daudin, 1802
* *Chamaeleo zeylanicus* Laurenti, 1768

Características
---------------

*Artigos principais**:* Camaleón e Protráctil.
As especies do *Chamaeleo* son de movementos lentos, e poden mover os ollos de maneira independente. Poden cambiar de cor. Teñen unha ligua longa e unha cola prénsil. Os machos son xeralmente máis grandes e coloridos que as femias. Adoitan medir entre 15 e 40 cm (sen contar a cola).

Comportamento
-------------

*Artigo principal**:* Camaleón.
A gran maioría son arborícolas e poden ser encontrados normalmente en árbores e arbustos, pero hai algunhas especies, como *Chamaeleo namaquensis*, que son principalmente terrestres. Todas as especies son ovíparas.

Notas
-----

1. ↑  *Chamaeleo* Laurenti 1768 en Fossilworks.
2. 1 2  chămaelĕon, -ōnis en: Charlton T. Lewis & Charles Short (1879): *A Latin Dictionary*. Oxford: Clarendon Press.
3. 1 2  χαμαιλέων en: Henry George Liddell & Robert Scott (1843): *A Greek–English Lexicon*. Oxford: Oxford University Press.
4. ↑  Chamaeleo Laurenti, 1768 en Wikispecies.
5. ↑  *Chamaeleo* Laurenti, 1768 no ITIS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Chamaeleo Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Chamaeleo*** |

### Bibliografía

* Davison, Linda J. (1997): *Chameleons: Their Care and Breeding*. Surrey, Columbia Británica, Canadá: Hancock House Publishers. ISBN 978-0-8883-9353-1.
* Le Berre, François; Bartlett, Richard D. (2009): *The Chameleon Handbook*. 3rd Edition. Hauppauge, Estado de Nova York: Barron's Educational Series. ISBN 978-0-7641-4142-3.

### Outros artigos

* Escamosos
* Lacertilios
* Iguanios
* Camaleónidos
* Camaleoninos

### Ligazóns externas

* *Chamaeleo* na ADW.
* Chameleons. *Chamaeleo* na EOL.

|  |  |
| --- | --- |
| Control de autoridades | 
* Wd: Q1767161
* MAG: 2777057264

 |

|  |  |
| --- | --- |
| Identificadores taxonómicos | 
* ADW: Chamaeleo
* EOL: 15730
* EPPO: 1CHMLG
* FE: 214590
* FE-New: ID
* Fossilworks: 37890
* GBIF: 2449442
* iNaturalist: 32806
* IRMNG: 1350842
* ITIS: 174032
* NBN: NHMSYS0000375423
* NCBI: 51754
* uBio: 5756527
* WoRMS: 1435142

 |